তারাতলায় ভয়াবহ আগুন, ভস্মীভূত ২৫ ঝুপড়ি

কলকাতা: নারকেলডাঙার পর তারাতলার (Fire at Taratala) ঝুপড়িতে বিধ্বংসী আগুন (Fire)। সোমবার রাতে তারাতলা কেপিটি কলোনিতে অগ্নিকাণ্ডের ঘটনা ঘটে। খবর পেয়ে দমকলের ছটি ইঞ্জিন পৌঁছায় ঘটনাস্থলে। প্রায় দেড় ঘন্টার চেষ্টায় আগুন নিয়ন্ত্রণে নিয়ে আসে। ঘটনাস্থলে যান কলকাতার মেয়র তথা রাজ্যের মন্ত্রী ফিরহাদ হাকিম (Firhad Hakim)।ঠিক কী কারণে আগুন লেগেছে তা এখনও স্পষ্ট নয়।

আরও পড়ুন: রাত ৯টার পর স্বাভাবিক দক্ষিণেশ্বর-কবি সুভাষের মেট্রো পরিষেবা

সোমবার রাতে তারাতলার কেপিটি কলোনিতে ভয়াবহ আগুন লাগে। আগুনে ভস্মীভূত হয়ে গিয়েছে অন্তত ২৫টি ঝুপড়ি। অগ্নিকাণ্ডের ঘটনায় আশ্রয় হীন বেশ কিছু পরিবার। স্থানীয় সূত্রের খবর, সিলিন্ডার ফেটেই ভয়াবহ অগ্নিকাণ্ডের ঘটনা ঘটে। অভিযোগ, সেখানে প্রচুর পরিমাণ দাহ্য পদার্থও ছিল। তার ওপর বাতাসের গতিবেগ থাকায় আগুন দ্রুত ছড়িয়ে পড়ে। আগুনের লেলিহান শিখা গ্রাস করে নেয় বিস্তীর্ণ এলাকা। কালো ধোঁয়ায় ঢাকে গোটা এলাকা। স্থানীয়েরা আগুন নেভানোর চেষ্টা করেও ব্যর্থ হয়েছেন। খবর পেয়ে ঘটনাস্থলে যায় দমকলের ছয়টি ইঞ্জিন। দমকলের দীর্ঘ চেষ্টায় আগুন নিয়ন্ত্রণে এসেছে। তবে এখনও ‘পকেট ফায়ার’ রয়েছে। ফিরহাদ হাকিম জানিয়েছেন, অগ্নিকাণ্ডে সমস্ত ক্ষতিগ্রস্তের পাশে প্রশাসন রয়েছে। সকলে সমস্ত রকমের সাহায্য পাবেন।

অন্য খবর দেখুন